**Ministru kabineta noteikumu projekta “Grozījumi Ministru kabineta 2016. gada 9. augusta noteikumos Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija (turpmāk – EM) ir veikusi analīzi par 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas (turpmāk – 4.2.1.2.pasākuma pirmā kārta) un otrās projektu iesniegumu atlases kārtas projektu iesniegumu iesniegšanas termiņiem un plānotajām ikgadējām maksājumu plūsmām.  4.2.1.2.pasākuma ietvaros līdz 2018.gada 31.decembrim ir jāsasniedz sertificētie izdevumi 22 018 045,55 EUR apmērā (Eiropas Reģionālās attīstības fonda (turpmāk – ERAF) finansējuma daļa). Ņemot vērā lēno finansējuma apguvi, pastāv risks nesasniegt šo noteikto sertificēto izdevumu apmēru. Optimistiskā prognoze par ERAF finansējuma apguvi liecina, ka līdz 2018.gada beigām tiks apgūti 19 030 602,1 EUR no 4.2.1.2.pasākuma pieejamā ERAF finansējuma, kas ir 86,43 % no finanšu mērķa.  Lai novērstu konstatētās problēmas, EM ierosina šādas izmaiņas 2016. gada 9. augusta noteikumos Nr.534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 534):   1. ***Ministru kabineta noteikumu projekta "Grozījumi Ministru kabineta 2016. gada 9. augusta noteikumos Nr.534 "Darbības programmas "Izaugsme un nodarbinātība" 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu" pirmās projektu iesniegumu atlases kārtas īstenošanas noteikumi” (turpmāk – Noteikumu projekts) anotācijai izveidots pielikums ar katra projekta iesnieguma iesniegšanas gala termiņu Centrālā finanšu un līgumu aģentūrā un plānotajām ikgadējām maksājumu plūsmām, norādot kāda ir projekta ietvaros plānotā kopējā maksājumu summa sadalījumā pa gadiem, tai skaitā 2017. un 2018.gadā – arī sadalījumā pa kalendārajiem mēnešiem.***   Lai EM sadarbībā ar Centrālā finanšu un līgumu aģentūru (turpmāk – CFLA) nodrošinātu projektu iesniegumu iesniegšanas termiņu uzraudzību un sekmētu 2018.gada snieguma ietvara mērķa sasniegšanu, MK noteikuma projekta anotācijai izveidots pielikums, kurš satur ierobežotas projektu iesniegumu atlases (turpmāk – IPIA) sarakstu. IPIA sarakstā norādīts ēkas īpašnieks, projekta iesniedzējs, ēkas adrese, būves kadastra apzīmējums, projekta iesnieguma iesniegšanas termiņš un finansējuma naudas plūsma.  Balstoties uz veikto analīzi un ņemot vērā lēno finansējuma apguvi 4.2.1.2.pasākuma pirmā kārtas ietvaros projektu iesniedzēju norādītie termiņi projektu iesniegumu iesniegšanai CFLA būs stingri jāievēro. Ja projektu iesniedzēji neiesniegs projektu noteiktajā termiņā, EM izvērtēs iespēju finansējumu pārdalīt citu projektu īstenošanai. Tāpat informācija par būtiskām neizpildēm vai novirzēm tiks iekļauta Finanšu ministrijas sagatavotajos informatīvajos ziņojumos par Eiropas Savienības struktūrfondu un Kohēzijas fonda investīciju ieviešanas statusu, kas ikmēnesi tiek iesniegti Ministru kabinetā.  Norādām, ka informāciju par IPIA sarakstu vēl nav iesniegusi Veselības ministrija un Satiksmes ministrija, tādēļ noteikumu projektam pievienots protokollēmuma projekts, lūdzot augstāk norādītajām ministrijām nepieciešamo informāciju iesniegt pēc iespējas ātrākā termiņā.   1. ***Precizēt MK noteikumu Nr. 534 1. pielikumā noteikto pieejamo publisko finansējumu katrai ministrijai, atskaitot snieguma rezervi proporcionāli katras ministrijas kvotai.***   MK noteikumu Nr. 534 ietvaros katrai ministrijai ir piešķirta pieejamā publiskā finansējuma kvota proporcionāli ministriju vai to padotības iestāžu īpašumā, valdījumā vai lietošanā esošo ēku apkurināmai platībai (m2) un VAS “Valsts nekustamie īpašumi” projekta iesnieguma iesniegšanai un projekta īstenošanai par Ministru kabinetu, kas ir valstiski nozīmīga administratīva ēka, koleģiāla institūcija, kas ar tam padoto valsts pārvaldes iestāžu starpniecību īsteno izpildvaru.  Ņemot vērā augstāk minēto informāciju, kā arī lēno finansējuma apguvi 4.2.1.2.pasākuma ietvaros, no 4.2.1.2.pasākuma pirmās kārtas finansējuma ir nepieciešams nodalīt snieguma rezervi 7 022 201 EUR apmērā. Tieslietu ministrija ar 2017.gada 4. oktobra vēstuli Nr. 21-3.1/3020 informēja EM, ka tai piešķirtā 6 048 835 EUR publiskā finansējuma kvota ir jāsamazina līdz 2 285 052 EUR. Līdz ar to atlikums 3 763 873 EUR apmērā no Tieslietu ministrijas kvotas tiks novirzīts uz snieguma rezervi. Atlikusī snieguma rezerves summa 3 258 418 EUR apmērā tiks proporcionāli nodalīta no pārējo ministriju kvotām. Atbilstoši precizēts MK noteikumu Nr.534 1.pielikums.  Piedāvātais risinājums snieguma rezerves atskaitīšanai no 4.2.1.2.pasākuma pirmās projektu iesniegumu atlases kārtas neapdraud Latvijas saistību izpildi, kas noteiktas ar Eiropas Parlamenta un Padomes 2012.gada 25.oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES, un atceļ Direktīvas 2004/8/EK un 2006/32/EK (turpmāk – Direktīva 2012/27/ES) 5. panta 1.punktu. Direktīva 2012/27/ES nosaka, ka dalībvalstīm no 2014. – 2020. gadam katru gadu jāatjauno 3% kopējās platības no tās centrālās valdības īpašumā esošajām un izmantotajām ēkām. 3% mērķi varēs pildīt līdz 2021.gadam (ieskaitot), kas pārsniedz 2020.gada slieksni. Skaidrojam, ka Direktīvas 2012/27/ES 5.panta 3.punkts nosaka, ka dalībvalsts papildus atjaunoto platību var ieskaitīt jebkurā no trim iepriekšējo vai nākamo gadu ikgadējā atjaunošanas normā.   1. ***Kvotu pārdale starp Izglītības un zinātnes ministriju un Ekonomikas ministriju***   Izglītības un zinātnes ministrijas Nekustamā īpašuma un valsts mantas apsaimniekošanas komisijas 2017.gada 4.septembra sēdē (protokols Nr.10, 3.punkts) tika pieņemts lēmums atbalstīt valsts nekustamā īpašuma (nekustamā īpašuma kadastra Nr.0100 115 0309) Krīvu ielā 11, Rīgā, nodošanu EM valdījumā. Saskaņā ar 2017.gada 11.novembra Ministru kabineta protokolu Nr.55 19.§ “Par valsts nekustamā īpašuma Krīvu ielā 11, Rīgā, nodošanu EM valdījumā” tika pieņemts lēmums par īpašuma nodošanu EM valdījumā. Attiecīgi arī publiskais finansējums 4.2.1.2.pasākuma ietvaros 1 073 000 EUR apmērā, kas ir paredzēts norādītā nekustamā īpašuma energoefektivitātes paaugstināšanai, tiek pārdalīts uz EM kvotu. Atbilstoši precizēts MK noteikumu Nr.534 1. pielikums.   1. ***Dzēst nosacījumu katrai ministrijai individuāli līdz 2018.gada 31.decembrim sasniegt noteiktu sertificēto izdevumu apmēru.***   Lai sekmētu finansējuma apguvi, Sadarbības partneru darba grupas (KDG) par Eiropas Savienības struktūrfondu un Kohēzijas fonda jautājumiem š.g. 24.oktobra sēdes dalībnieki vienojās uzdot visām ministrijām katra resora ietvaros sadarbībā ar finansējuma saņēmējiem un VAS “Valsts nekustamie īpašumi” līdz 2017.gada 31.decembrim iesniegt projektu iesniegumus CFLA par vismaz 50% no 4.2.1.2. pasākuma pirmās projektu iesniegumu atlases kārtas pieejamā publiskā finansējuma attiecīgajam resoram. Minētais nosacījums tiks apstiprināts ar Ministru kabineta protokollēmumu, apstiprinot 4.2.1.2.pasākuma otrās projektu iesniegumu atlases kārtas īstenošanas nosacījumus (VSS-569). Šī nosacījuma neizpildes gadījumā EM analizēs un nepieciešamības gadījumā ierosinās 4.2.1.2.pasākuma 1.kārtas publiskā finansējuma pārdali starp ministrijām. Papildus tam MK noteikumu Nr. 534 8.3.apakšpunkts nosaka, ka atlases kārtas ietvaros līdz 2018. gada 31. decembrim jāsasniedz sertificēti izdevumi vismaz 25 903 583 EUR apmērā. Tādēļ tiek dzēsts nosacījums katrai ministrijai individuāli līdz 2018.gada 31.decembrim nodrošināt sertificētus izdevumus vismaz 32 % apmērā no tām aprēķinātā publiskā finansējuma kvotas. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēku īpašnieki un lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu un tautsaimniecību.  Noteikumu projekta īstenošanu nodrošinās Centrālā finanšu un līgumu aģentūra. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
|  | |  |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā anotācija tiek ievietota EM tīmekļa vietnē. |
| 2. | Sabiedrības līdzdalība projekta izstrādē | EM ir sazinājusies ar Centrālo finanšu un līgumu aģentūru un Finanšu ministriju, lai vienotos par iespējamajiem grozījumiem MK noteikumos Nr. 534. |
| 3. | Sabiedrības līdzdalības rezultāti | EM ir ierosinājusi veikt grozījumus MK noteikumos Nr. 534. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Centrālā finanšu un līgumu aģentūra savas darbības ietvaros. |
| 3. | Cita informācija | Nav |

**Anotācijas III., IV., V. sadaļas - projekts šīs jomas neskar.**

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs J. Stinka**

Zvaigznītis

67013171

Kristaps.Zvaigznitis@em.gov.lv